Gruppo de carbon

Gruppo 14 Periodo 2 6C 3 14Si 4 32Ge 5 50Sn 6 82Pb 7 114Fl

Le gruppo de carbon es un gruppo del tabella periodic que consiste de carbon (C), silicium (Si), germanium (Ge), stanno (Sn), plumbo (Pb), e flerovium (Fl).

Nomines
In le notation moderne de IUPAC se appella Gruppo 14. In le systemas vetere de IUPAC e CAS, se appellava Gruppo IVB e Gruppo IVA respectivemente (como "IV" es un numeral roman, se pronuncia "quatro"). In le campo de physica de semiconductores, ancora universalmente se appella Gruppo IV. Le "IV" in le nomines historic es del facto que iste elementos ha quatro electrones de valentia.

Proprietates
Cata del elementos in iste gruppo ha 4 electrones in su nivello de energia le plus externe. Le ultime orbital de omne iste elementos es le orbital p2. In le major parte de casos, le elementos presta lor electrones. Le tendentia de perder electrones augmenta como le dimension del atomo augmenta, que face con numeros atomic augmentar. Solmente carbon forma iones negative, in le forma de iones de carburo (C4−). Silicium e germanium, ambes metalloides, cata pote formar iones de +4. Stanno e plumbo ambe es metallos, e flerovium es un elemento synthetic radioactive de vita breve. Stanno e plumbo ambe pote formar iones +2.

Excepte germanium e flerovium, omne iste elementos es familiar in vita quotidian o le elemento pur o in le forma de compositos. Nonobstante, excepte silicium e carbon, nihil de iste elementos es particularmente abundante in le crusta del Terra. Carbon forma un varietate multo grande de compositos, in le regnos de planta e animal ambe. Silicium e minerales de silicato es componentes fundamental del crusta del Terra; silice (dioxydo de silicium) es le constituente le plus commun de arena.

Stanno e plumbo, ben que con abundantias multo basse in le crusta, es nonobstante commun in vita quotidian. Illos occure in depositos mineral multo concentrate, pote esser obtenite facilemente in le stato metallic de ille minerales, e es utile como metallos e como alligatos in multe applicationes. Germanium, del altere parte, forma pauc minerales characteristic e le plus communmente se trova solmente in concentrationes parve in association con le mineral sphalerite e in carbones. Ben que germanium es vermente un del elementos plus rar, illo assumeva importantia depost le recognition de su proprietates como un semiconductor.

Categoria:Tabella periodic
Categoria:Gruppos de elementos chimic